钦定古今图书集成/明伦汇编/官常典/第537卷 > 孟善
## 钦定古今图书集成/明伦汇编/官常典/第537卷 > 孟善

按《明外史》本传：“善，海丰人。仕元为山东枢密院同佥。
国初归附，隶大将军麾下。从北征，授定远百户。从傅
友德征云南，进燕山中护卫千户。从征漠北。燕师起，
攻松亭关，战白沟，皆有功。已守保定，南军数万攻城
急，城中兵才数千，善固守，城完，累迁右军都督同知，
封保定侯，食禄千二百石。永乐元年，镇辽东，远人款”
附。七年召还北京。卒。赠滕国公，谥“忠勇。”子瑛嗣。